E. C. Corbitt

E.C. Corbitt (født 1942 på Manhattan i New York, USA) er en amerikansk kunstner som i dag er basert i Bergen. Han driver med maling, grafikk, skulptur, grafisk design og poesi.

Han har studert ved School of Visual Arts og Fashion Institute of Technology i New York City (lærere: Bob Blackburn og Robert Craner), samt ved Kunstakademiet i Bergen, hvor han senere har undervist ved flere skoler.

Under oppveksten nær Greenvich Village og Soho i New York, kom han i kontakt med et rikt kunstmiljø, der bl.a. Pop Art og Op-Art oppsto. Tegneserieforlag og de som arbeidet med disse var også innen rekkevidde, med en sentral person som Don Martin (tegner for Mad Magazine) som hovedinspirator. Bildene hans er stiliserte og fargesterke, med innslag av det groteske.

Han flyttet etterhvert til Europa, og har vært i de fleste land der, ofte med utstillinger. Fra og med 1975 har han hatt hovedbase i Bergen. Utstillinger i Belgia, Danmark, England, Finland, Nederland, Norge, Sverige og  USA.

Verkene hans er blant annet innkjøpt av rederier til utsmykning av skip.

 Kilder 
 Utstillings/presentasjonshefte med omtale skrevet av prof. em. Teddy Brunius, (kunst- og estetikkhistoriker) Universitetet i Uppsala

Kategori:Personer fra New York City
Kategori:Malere fra USA
Kategori:Fødsler i 1942